In nomine domini, amen. Per hoc presens publicum instrumentum ad vniuersorum notitiam deducatur, quod anno incarnationis domini M° CCC° vicesimo sextimo, die mercurii post festum Resurrectionis Domini, mensis aprilis, indictione decima, pontificatus sanctissimi patris ac domini nostri domini Johannis diuina prudencia pape vicesimi secundi anno vndecimo, regnante illustrissimo ac potentissimo principe domino Karolo Dei gracia Francorum et Nauarre rege, apud Belnam eduensis diocesis michi notario publico infrascripto, exhibita sint copia quarumdam litterarum regiarum in dicta copia insertarum sigillo ad causas curie domini ducis Burgundie, quo vterent Diuione vt prima facie videbatur sigillata, quarum tenor sequitur per hec verba: Doney pour copie souz le seel es causes de la court monseigneur le duc de Bourgogne, dou quel l’on vse a Diion, le jour de la feste de la Resurrection notre Seignour, l’an de l’incarnation d’icely mil CCC vint et sept. (Suit la copie de l’acte du 7 avril 1326, v. supra, n° 36). Quibus si quidem his visis copiatis et in formam publicam redactis prout decet, Guillermus de Alto Villari domicellus heres, prout dicit, pro media parte Odeti de Alto Villari executori dictarum litterarum regiarum se opposuit, dicens se habere iustas et efficaces causas quare ad contenta in dictis litteris regiis parere non tenetur, petens et requirens a dicte forniente sibi assignari diem certam coram presidentibus Parisius, ad quam coram ipsis possit causas proponere ac eciam allegare quare ad contenta in dictis litteris regiis non tenetur, qui Guillermus ante omnia vt manus regia de petitis muniretur vite nomine, et ad opus munimen quorum interest, mittere potest et debet, in manu prefati seruientis obligauit quamdam domum suam sitam Diuione que dicitur vulgariter domus dou Cinge, cum turri dicta domo existente. Item et decem libratas terre, quas annis singulis habet et percipit in et super pedagio de Argelleyo, et si hec non sufficiunt quod ad petita obligat generaliter omnia alia bona sua quocumque sint, qua manu regia sit munita et de qua munitione idem seruiens se hinc pro contento; dictus quod et asserens se esse sufficienter munitam quantum ad hoc idem seruiens dicto Guillermo heredi diem Parisius coram presidentibus videlicet diem marcis post festum Assomptionis Domini assignauit ostentur, dicetur et allegatur causas rationabiles vt dicebat quare ad predicta in dictis litteris regiis contenta non tenetur, necnon et alterius in negotio procedetur quod fuit rationis. Acta sunt hec anno, die, mense, indictione et pontificatu predictis; presentibus: Philiberto Roberti, Mileto Valon, et Johanne preposito de Santasse, et pluribus allis ad hoc vocatis testibus et rogatis. Et ego Thierricus de Albo Monte, tullensis diocesis clericus, auctoritate apostolica et regia publicus notarius, in premissis omnibus et singulis suprascriptis dictis, factis, oppositis diei assignationi... aliis prout superius enarrantur, vna cum dictis testibus presens interfui, inde hoc presens publicam instrumentum manu propria scriptum publicum et in formam publicam redegi, hinc quod me subscripsi, et signo meo solito signaui rogatus.